เจนเน-เจนโน

เจนเน-เจนโน (ฝรั่งเศส: Djenné-Djenno) เป็นแหล่งมรดกโลกของยูเนสโกที่ตั้งอยู่ในหุบเขาแม่น้ำไนเจอร์ของประเทศมาลี ถือเป็นที่ตั้งเดิมของทั้งเจนเนและมาลี ซึ่งมีความหมายตรงตัวว่า "เจนเนโบราณ" และถือเป็นหนึ่งในศูนย์กลางเมืองที่เก่าแก่ที่สุดและเป็นแหล่งโบราณคดีที่มีชื่อเสียงที่สุดแอฟริกาตะวันตก แหล่งโบราณคดีนี้ตั้งอยู่ห่างจากเมืองสมัยใหม่ประมาณ 3 กิโลเมตร (2 ไมล์) และเชื่อว่ามีความเกี่ยวข้องกับการค้าระยะไกลและอาจรวมถึงการปลูกข้าวในแอฟริกาด้วย เชื่อกันว่าพื้นที่นี้มีขนากมากกว่า 33 เฮกตาร์ (82 เอเคอร์) แต่ยังไม่ได้รับการยืนยันผ่านงานสำรวจเชิงลึก ด้วยความช่วยเหลือจากการขุดค้นทางโบราณคดี โดยเฉพาะอย่างยิ่งโดยโรเดอริกและซูซาน แมคอินทอช สถานที่แห่งนี้จึงเป็นที่รู้จักกันว่ามีคนอาศัยอยู่ตั้งแต่ 250 ปีก่อน ค.ศ. จนถึง ค.ศ. 900 ก่อนหน้านี้ นักวิชาการไม่เชื่อว่าเครือข่ายการค้าขั้นสูงและสังคมที่ซับซ้อนได้พัฒนาขึ้นในแอฟริกาตะวันตกจนกระทั่งพ่อค้าเริ่มเดินทางมาจากทางเหนือ อย่างไรก็ตาม แหล่งโบราณคดีอย่างเจนเน-เจนโนได้หักล้างข้อโต้แย้งนี้ เนื่องจากธรรมเนียมเหล่านี้ในแอฟริกาตะวันตกเคยเจริญรุ่งเรืองมานานก่อนหน้านั้นแล้ว เมื่อช่วงล่าสุด นักวิชาการตั้งข้อสรุปว่าอารยธรรมสมภาพนิยมของเจนเน-เจนโนน่าจะก่อตั้งโดยต้นตระกูล Mande ของชาวโมโซ ที่อยู่อาศัยของพวกเขาในพื้นที่นี้อยู่ในช่วงศตวรรษที่ 3 ก่อน ค.ศ. ถึงคริสตศตวรรษที่ 13 อ้างอิง ข้อมูล อ่านเพิ่ม แหล่งข้อมูลอื่น Archaeology of West Africa at Rice University Old Towns of Djenné: UNESCO World Heritage Site